КIыщ Ахьмэд и зэфIэкI лъагэ
Къэжэным и олимп махуэм ирихьэлIэу Налшык щекIуэкIащ республикэ марафон. Абы хэтащ коляскэкIэ къэзыкIухь, илъэсий фIэкIа мыхъу КIыщ Ахьмэд. Спортсмен ныбжьыщIэм шабзэкIэ уэнымрэ атлетикэ псынщIэмрэ зыхуигъэсэн зэрыщIидзэрэ мазитI хъууэ аращ. Абы и тренер-егъэджакIуэ Кулюшин Александр зэрыжиIэмкIэ, и гъэсэныщIэм куэд зригъэхъулIэну гугъэ уегъэщI.
Псоми щIэдзапIэ хуэхъуащ нэхъ тыншу гъащIэм хигъэсыхьын мурадкIэ Кулюшин Александр сабий ныкъуэдыкъуэхэм ядэлэжьэну гукъыдэж зэрищIар. Апхуэдэу, тренерым зригъэцIыхуащ и ныбжьым емылъытауэ губзыгъэ, гурыхуэ щIалэр. Ахьмэд Налшык дэт курыт еджапIэхэм ящыщ зым «тху» защIэкIэ щоджэ.
«Сабийм шыIэныгъэ телъыджэ хэлъщ, Iуэхум гукъыдэж хуиIэщ. Дэ зыщыдогъасэ «Спартак» стадионым. Зыгъэсэныгъэм хохьэ массажыр, жыджэрагъыр зэрыхагъахъуэ, хуэр зэрызэщIагъаплъэ упражненэхэр, шабзэкIэ уэныр, атлетикэ псынщIэр. Абы турникым тхуэ зыщеIэт, фIы дыдэу мабжэ, гушыIэ дахэ хэлъщ, гурыхуэщ», — жеIэ гъэсакIуэм. Дохутырхэм гугъэ яIэщ физическэ щэнхабзэм дихьэх сабийм и лъэр къыщIэувэжыну.
КъБР-м и Iэтащхьэмрэ и Правительствэмрэ
я пресс-IуэхущIапIэ.
